armvectores/hy_wikipedia_2023 huggingface dataset:
ՆԱՏՕ-ի դրոշ

ՆԱՏՕ-ի դրոշ, ընդունվել է 1953 թվականի հոկտեմբերի 14-ին՝ ՆԱՏՕ-ի հիմնադրումից երեք տարի հետո։ Դրոշի կապույտ գույնը խորհրդանշում է Ատլանտյան օվիկանոսը, իսկ սպիտակ շրջանը միասնության խորհրդանիշն է։


== Պատմություն ==
Հյուսիսատլանտյան դաշինքը ստեղծվել է 1949 թվականի ապրիլի 4-ին, երբ 12 պետություն ստորագրել է Հյուսիսատլանտյան պայմանագիրը՝ Խորհրդային Միության սպառնալիքին դիմակայելու համար։  ՆԱՏՕ-ի առաջին դրոշի հանդիսավոր բացումը եղել է 1951 թվականի հոկտեմբերի 5-ին՝ դրա ձևավորմանը մասնակցած Դուայթ Էյզենհաուերի կողմից։ Այդ կանաչ դրոշը դարձել է Supreme Headquarters Allied Powers Europe շտաբի դրոշը (SHAPE), որը մինչ օրս օգտագործում է այն։
ՆԱՏՕ-ն, ցանկանալով SHAPE-ից տարբերվող դրոշ ունենալ, սկսել է զբաղվել նոր դրոշի ստեղծման գործով։ Այդ հարցով մասնավորապես զբաղվել է նոր ձևավորված Տեղեկատվական քաղաքականության խումբը։ Հյուսիսատլանտյան խորհրդի հետ բազմաթիվ քննարկումներից հետո որոշվել է ստեղծել պարզ, բայց միաժամանակ տիպիկ դրոշ, որը նաև կընդգծեր դաշինքի խաղաղասիրական նպատակները։
1953 թվականի հոկտեմբերի 14-ին բազմաթիվ տարբերակներից ընտրվել է մեկը։ Հոկտեմբերի 28-ին ՆԱՏՕ-ի առաջին գլխավոր քարտուղարը՝ Հասթինգ Իսմայը, հայտարարել է դրոշի ընդունման մասին որոշումը։ Նա նաև մեկնաբանել է ընտրված դիզայնի խորհրդանշական կողմը։
Դրոշը մեծ քննադատության է արժանացել․ մասնավորապես՝ ԱՄՆ կոնգրեսմեն Ջոն Վուդը կարծում էր, որ դրոշը «տարօրինակ և այլմոլորակային լաթ է»։ Նա այդ դիտողություններն արել է այն միջադեպից հետո, երբ Վիրջինա նահանգի Նորֆոլկ քաղաքում՝ Supreme Allied Commander Atlantic շտաբում, ԱՄՆ դրոշը փոխարինվել է ՆԱՏՕ-ի դրոշով։
1953 թվականի նոյեմբերի 9-ին՝ Փարիզում կայացած Հյուսիսատլանտյան ցուցահանդեսի ժամանակ, բարձրացվել է ՆԱՏՕ-ի նոր դրոշը։ Արարողության մանրամասները հայտնի չեն, որովհետև որևէ արձանագրություն չի պահպանվել։
Խորհրդանշական իմաստ
Դրոշի գույներն ունեն մշակութային, քաղաքական և տարածաշրջանային նշանակություն։ Մուգ կապույտը խորհրդանշում է Ատլանտյան օվկիանոսը, իսկ սպիտակ շրջանը՝ ՆԱՏՕ-ի անդամ երկրների միասնությունը։ «Վարդերի քամին» խորհրդանշում է խաղաղության ճանապարհը՝ այն նպատակը, հանուն որի պայքարում են անդամ երկրները։


== Պատկերասրահ ==

		
		


== Ծանոթագրություններ ==


== Արտաքին հղումներ ==
«A star is born»։ North Atlantic Treaty Organization
1855

1855 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1855 թվականն է, 
XIX դարի 55-րդ տարին։


== Դեպքեր ==
Հունվարի 15 - Փարիզում հրատարակվեց «Մասեաց աղավնի» ամսագիրը։


== Ծնունդներ ==
Հուլիսի 5 - Հանուշ Վիհան,  չեխ թավջութակահար
Դոկտոր Լալայան, հայ վրիժառու, ֆիդայի։
Հունվարի 1 - Էմին Տեր-Գրիգորյան, հայ դրամատուրգ, մշակութային գործիչ
Ապրիլի 4 - Թովմաս Նազարբեկյան, հայ ռազմական գործիչ, ռուսական բանակի գեներալ-մայոր, Հայաստանի Դեմոկրատական Հանրապետության գեներալ-լեյտենանտ, զորատեսակի գեներալ (բանակի գեներալ), սպարապետ։
Էվելինգ Մարքս, անգլիական և միջազգային բանվորական շարժման գործիչ
Հուլիսի 9 - Աբդ ալ-Ռահման ալ-Քաուաքիբի, արաբ փիլիսոփա, գրող և հրապարակախոս, պանարաբիզմի կարկառուն ներկայացուցիչներից։


== Մահեր ==
Ժակ Շառլ Ֆրանսուա Շտուրմ, ֆրանսիացի մաթեմատիկոս, Փարիզի Գիտությունների Ակադեմիայի անդամ (1836), Փարիզի պոլիտեխնիկական դպրոցի պրոֆեսոր (1840)
Տարանո

Տարանո (իտալերեն՝ Tarano), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 1199 մարդ, խտությունը՝ 60 մարդ/կմ2։ Տարածքը կազմում է 20 կմ2։ Փոստային ինդեքսը՝ 02040։ Հեռախոսային կոդը՝ 0765։
Կոմունայի հովանավորն է  Սուրբ Գևորգը։ Տոնը նշվում է ապրիլի 23-ին։
Կրակի ժամացույց

Կրակի ժամացույց, ժամացույցի տեսակ, որ լայն տարածում է ունեցել հնում։


== Տեսակներ ==


=== Լամպային ժամացույց ===
Կավե կամ ապակյա լամպի մեջ լցվել է այնքան յուղ և ընտրվել այնպիսի պատրույգ, որ բավարարել է որոշակի ժամանակահատվածի համար։ Ժամացույցի այս տեսակից ամենից շատ օգտվել են հանքափորները` լամպի մեջ լցնելով 10 ժամ այրման համար նախատեսված յուղ։ Երբ սպառվել է յուղը, ավարտվել է և աշխատանքային օրը։ Լամպային ժամացույցները հաճախ վերին մասում լայնացող տեսք էին ունենում, որպեսզի յուղի մակարդակը հավասարապես իջնի, քանի որ երբ յուղի մակարդակը բարձր էր, ճնշումը մեծ էր, և յուղն արագ էր վառվում, իսկ երբ յուղի մակարդակը ցածր էր, նույն ժամանակահատվածում ավելի մեծ ծավալով էր վառվում, բայց յուղի մակարդակը նույն չափով չէր պակասում։


=== Մոմե ժամացույցներ ===
Չինաստանում կրակի ժամացույցները տարածված էին մոմե ժամացույցների տեսքով։ Դրանք պատրաստվում էին հատուկ տեսակի ծառերից ստացված փոշով։ Փայտը խառնել են անուշաբույր նյութի հետ` ստացված զանգվածից ձևավորելով տարբեր չափերի մոմեր։ Մոմի նման բաղադրությունը ապահովում էր հավասարաչափ այրում։ Մոմերը կարող էին վառվել ամիսներ շարունակ` չպահանջելով հատուկ խնամք։ Չինական կրակի ժամացույցներն օգտագործվել են նաև զարթուցիչի գործառույթով։ Այդ դեպքում որոշակի հատվածներում ամրացվել են մետաղե գնդեր, որոնք մոմի վառվելու նախանշված ժամանակահատվածում ընկել են ճենապակուց սկահակի մեջ` բարձր, զրնգուն ձայն արձակելով։
Չինաստանում կիրառվել են նաև տարբերանշաններով մոմեր։ Պատրույգի տարբեր հատվածներում ավելացրել են զանազան անուշաբույր նյութեր, որպեսզի ամեն ժամի մոմը տարբեր բույրեր արձակի։
13-րդ դարում մոմե ժամացույցները տարածում են գտել Եվրոպայում, այդ թվում նաև տիրակալների շրջանում։


=== Պատրույգային ժամացույցներ ===
Պատրույգային ժամացույցներն ունեցել են մետաղե պատրույգներ, որոնք արտաքինից պատվել են ձյութի և փայտի տաշեղների շերտով։ Դրանց որոշակի հատվածներում թելով ամրացրել են մետաղական գնդեր։ Թելի այրման արդյունքում գունդը ընկել է ցած` նշելով որոշակի ժամանակահատված։


== Ծանոթագրություններ ==


== Արտաքին հղումներ ==
Վիքիպահեստում կան Կրակի ժամացույց թեմայով մեդիաֆայլեր
Կուրպինյակ

Կուրպինյակ (ֆր.՝ Courpignac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Հանդիսանում է Ժոնզակի շրջանը։
Համայնքի INSEE կոդ՝ 17129։


== Բնակչություն ==
Համայնքի բնակչությունը 2010 թվականին կազմում էր 416 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կուրպինյակ (ֆր.)
Գյոլջյուք

Գյոլջյուք (թուրքերեն՝ Gölcük), շրջան և քաղաք Թուրքիայի հյուսիսարևմտյան հատվածում, Քոջայելիի մարզի հարավային հատվածում։ Քաղաքը գտնվում է Թուրքիայի Մարմարածովյան տարածաշրջանում։ Քաղաքը գտնվում է Արմութլու թերակղզու հյուսիսային հատվածում՝ Մարմարա ծովի ափին։ 2016 թվականի տվյալներով, քաղաքի բնակչությունը կազմում է 156 901 մարդ։
1999 թվականի Իզմիթի երկրաշարժի էպիկենտրոնը գտնվել է հենց այս շրջանում։ Գյոլջյուքում է տեղակայված Թուրքիայի ռազմածովային ուժերի ծովային գլխավոր ռազմաբազաներից մեկը։ Գյոլջյուքում է գտնվում նաև «Ford Otosan» ավտոգործարանը։ Ներկայումս քաղաքի քաղաքապետն է Մեհմետ Էլիբեշը, որը ներկայացնում է Արդարություն և զարգացում կուսակցությունը։


== Ծանոթագրություններ ==


== Արտաքին հղումներ ==
Շրջանի ղեկավարի պաշտոնական կայք էջ (թուրքերեն)
Համայնքապետարանի պաշտոնական կայք էջ (թուրքերեն)
Սփոյլեր (վեպ)

Սփոիլեր (անգլ.՝ The Spoiler), 2011 թվականի մռայլ կատակերգական վեպ, որը գրել Է բրիտանացի հեղինակ Աննալենա Մըքաֆին։ Վեպն առաջին անգամ հրատարակվել է Հարվիլլ Սեքերի կողմից, 2011 թվականի մայիսի 2-ին։ Միացյալ Նահանգներում գիրքը վերահրատարկվել է 2012 թվականի ապրիլի 10-ին։


== Բովանդակություն ==
«Սփոիլեր» վեպի գործողությունները տեղի են ունենում Լոնդոնում, 1990-ական թվականներին. վեպի սյուժեն հետևում է թերթի երկու աշխատակցուհիների։ Հոնոր Թալթը ութսունամյա փորձառու վետերան է, իսկ Թամարա Սիմը նորավարտ է, որը նյութեր է գրում դեղին մամուլի համար։  Թամարային ուղարկում են Հոնորից հարցազրույց վերցնելու. նա մտադրություն ունի բացահայտելու վերջինիս անձնական կյանքը։ Այնուամենայնիվ, հայտնի է, որ ծեր կինը խորամանկ է և չի ցանկանում իր անձնական կյանքի տվյալները հենց այնպես տրամադրել։ Քանի որ երկու կանայք վիճում են, և յուրաքանչյուր թերթ ձգում է ամենամեծ քանակությամբ վաճառվածը լինել, տոկոսադրույքներն ավելի են բարձրանում և ավելի անհույս են դառնում։


== Արձագանք ==
«Սփոիլերի» վերաբերյալ անդրադարձները հիմնականում դրական են եղել ։ Լոնդոն Իվենինգ Սթանդարտը նշել է, որ վեպը  «զարմանալիորեն գրավիչ» է։ «Նյու Յորք Թայմս»-ի անդրադարձը գրքի վերաբերյալ ևս դրական է եղել` անվանելով այն ոգեշնչող։ The Independent և The Guardian պարբերականները ևս գովել են նովելը` նշելով, որ դա «սրամիտ և զվարճալի բանավեճ է լրագրության երկու տարբեր աշխարհների մասին»։  Entertainment Weekly -ն վեպին տվել է B+ գնահատական` այն «գոհացնող» անվանելով ։ «The Globe and Mail»-ը նույնպես դրական է արձագանքել վեպին։


== Ծանոթագրություններ ==
(3833) Կալինգաստա

(3833) Կալինգաստա (անգլ.՝ Calingasta), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1971 թվականի սեպտեմբերի 27-ին Ջեյմս Գիբսոնի և Կառլոս Սեսկոյի կողմից Էլ Լիոնսիտոյում։
Միջին հեռավորությունը Արեգակից կազմում է 2,195781 ա. մ., առավելագույնը մոտենում է 1,3429 ա. մ. հեռավորության վրա և հեռանում 3,0487 ա. մ.։ Արեգակի շուրջ մեկ ամբողջական պտույտ է կատարում 1188,45 երկրային օրվա ընթացքում, իր ուղեծրով շարժվելով միջինում 0,302915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3833) Կալինգաստա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նինա Թարվերդյան

Նինա Ալեքսեյի Թարվերդյան (հունվարի 1, 1956(1956-01-01), Երևան, Հայկական ԽՍՀ, ԽՍՀՄ), հայ մանրէաբան։ Բժշկական գիտությունների դոկտոր (1999):


== Կենսագրություն ==
Նինա Թարվերդյանը ծնվել է 1956 թվականի հունվարի 1-ին, Երևան քաղաքում։ 1979 թվականին ավարտել է Երևանի բժշկական ինստիտուտը։ 1981-1986 թվականներին աշխատել է Համաճարակաբանության, վիրուսաբանություն և բժշկական մակաբուծաբանության ինստիտուտում։ 1987-1990 թվականներին եղել է  Երևանի բժշկական ինստիտուտի Կենտրոնական գիտահետազոտական լաբորատորիայում անօդակյաց սպոր չառաջացնող բակտերիաների անջատման և նույնականացման բաժնի ղեկավար, 1990-1997 թվականներին՝ Երևանի պետական բժշկական համալսարանի մանրէաբանության, վիրուսաբանության և իմունաբանության ամբիոնում։ Առաջին անգամ Թարվերդյանը (Ա. Հովհաննիսյանի հետ) կլինիկական նյութից անջատել է պեպտոստրեպտոկոկի անօդակյաց շտամ։ Նրա մշակած մեթոդական ցուցումները կիրառվել են 1988 թվականի Սպիտակի երկրաշարժի բակտերիաբանական հետազոտությունների ժամանակ։ 1997 թվականից ապրում է Ռուսաստանի Դաշնությունում։ 1999 թվականից՝ բժշկական գիտությունների դոկտոր է։


== Երկեր ==
Диагностика и лечение неклостридиальной анаэробной инфекции, Е., 1990 (համահեղինակ).


=== Գիտական թեզ ===
Тарвердян, Нина Алексеевна (1999) Ассоциативная роль микроорганизмов в патогенезе раневого инфекционного процесса. Doctor of Sciences thesis, Ереванский государственный медицинский университет имени Мхитара Гераци. Archived 2021-04-22 at the Wayback Machine.


== Ծանոթագրություններ ==
Ֆուտբոլի Գերմանիայի գավաթ


== Եզրափակիչներ ==


== Արտաքին հղումներ ==
DFB Pokal Պաշտոնական կայքը (անգլերեն)
League321.com - National cup results. (անգլերեն)
«Գերմանական ֆուտբոլ» կայքում գավաթի մասին (ռուս.)
Գրեսի

Գրեսի (ուկրաիներեն՝ Гресі), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1700 թվականին։
2001 թվականի տվյալներով Գրեսի գյուղում բնակվում էր 48 մարդ։ Բնակավայրը զբաղեցնում է 0,4 կմ² տարածք։ Բնակչության խտությունը կազմում էր 120 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օդրեյն շրջան (Միսսուրի)

Օդրեյն շրջան (անգլ.՝ Audrain County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.795 կմ² է, բնակչությունը՝ 25.529 մարդ (2010 թ. տվյալներով)։ Շրջկենտրոնն է Մեխիկո բնակավայրը։ Կազմավորվել է 1831 թ.։
Ուստ Պադուն

Ուստ Պադուն (ռուս.՝ Усть-Падун), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Տիխտա գետի աջ ափին՝ 11 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006087
Հիդրոլոգիական ուսումնասիրությունների կոդը - 115200608
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արապիրակայի գավառ

Արապիրակայի գավառ (պորտ.՝ Microrregião de Arapiraca), գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի գյուղատնտեսական շրջանի մեջ։ 2003 թվականի տվյալներով բնակչությունը կազմում է 396 816 մարդ։ Տարածքը՝ 2429 կմ²։ Բնակչության խտությունը՝ 163,4 մարդ/կմ²։


== Վիճակագրություն ==
Համախառն ներքին արտադրանքը կազմել է 826 374 000 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2082 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,609


== Գավառի կազմ ==
Գավառի կազմի մեջ են մտնում հետևյալ համայնքները.

Արապիրակա
Կամպու Գրանդի
Կոյտե դու Նոյա
Կրաիբաս
Ֆեյրա Գրանդի
Ժիրաու դու Պոնսիանու
Լագոա դա Կանոա
Լիմուեյրու դի Անադիա
Սան Սեբաստյան
Տակարանա
Կուրոիսի

Կուրոիսի  (ճապ.՝ 黒石市 Kuroishi-shi), քաղաք Ճապոնիայի Աոմորի պրեֆեկտուրայում։
2017 թվականի հոկտեմբերի 1-ի տվյալների համաձայն՝ քաղաքի բնակչությունը կազմում է 32 260, իսկ բնակչության խտությունը՝ 150 մարդ/կմ2։ Քաղաքը զբաղեցնում է 217,05 կմ2 տարածք։


== Աշխարհագրություն ==
Կուրոիսին գտնվում է Աոմորի պրեֆեկտուրայի արևմտյան հատվածում։ Քաղաքի որոշ հատվածներ գտնվում են Կուրոիսի Օնսենկյո պրեֆեկտուրական ազգային պարկի սահմաններում։


=== Կլիմա ===
Քաղաքի կլիման խոնավ ցամաքային է։ Բնութագրվում է տաք, կարճ ամառներով և երկար ու ցուրտ, նաև ձնառատ ձմեռներով։ Կուրոիսիի միջին տարեկան ջերմաստիճանը  9.6 °C է։ Միջին տարեկան տեղումների քանակը կազմում է 1343 մմ։ Սեպտեմբերը համարվում է ամենախոնավ ամիսը։ Ամենատաք ամիսն է համարվում օգոստոսը (23.3 °C), իսկ ամենացուրտը՝ հունվարը (-2.9 °C):


=== Հարևան բնակավայրեր ===
Աոմորի պրեֆեկտուրա
Աոմորի
Հիրակավա
Ֆուձիսակի
Ինակադատե


== Բնակչություն ==
Քաղաքի բնակչության շարժը ներկայացված է աղյուսակում։


== Կրթություն ==
Կուրոիսիում առկա են 9 տարրական հանրային դպրոցներ և 2 ավագ դպրոց։ Քաղաքում կա նաև հատում կրթական ավագ դպրոց, որը կարգավորվում է պրեֆեկտուրայի կողմից։


== Տրանսպորտ ==


=== Երկաթուղի ===
  Կոնան երկաթուղային ընկերություն - Կոնան գիծ
Կուրոիսի - Սակաիմացու


=== Մայրուղիներ ===
 Տոհոկու ճեպուղի102 համարի մայրուղի
394 համարի մայրուղի


== Քույր քաղաքներ ==
 Վենաթչե, Ամերիկայի Միացյալ Նահանգներ, 1971 թվականից
 Յոնչհոն, Հյուսիսային Գյոնգսանգ, Հարավային Կորեա , 1984 թվականից


== Տեսարժան վայրեր ==
Կուրոիսի Նեպոտա փառատոն
Նակամատի Կոմիսե փողոց
Նականո Միմիձի լեռ
Ցուգարու ազգային արվեստի կենտրոն


== Հայտնի անձինք ==
Ուջակու Ակիտա, գրող
Տակահիտո Կուդո, պրոֆեսիոնալ բեյսբոլիստ
Նյանգո Ստար, ռոք երաժիշտ


== Ծանոթագրություններ ==


== Արտաքին հղումներ ==
Քաղաքի պաշտոնական կայք (ճապոներեն)
Արծաթե բանալին

«Արծաթե բանալին» (անգլ.՝ The Silver Key), ամերիկացի գրող Հովարդ Ֆիլիպս Լավքրաֆտի կարճ պատմությունը։ Հավորդ Ֆիլպսը գրեց այդ պատմությունը 1926 թվականին և ընդգրկված է «Երազների շրջափուլի» մեջ։ Սկզբում պատմությունը հրատարակվել է Weird Tales ամսագրի հունվարյան հրատարակությունում 1929 թվականին։ «Արծաթե բանալին» «Անտեսանելի Կադաթի լուսնոտության փնտրտուքը» պատմության շարունակությունն է։
Պատմության մեջ և իր շարունակությունում որպես Պրոտագոնիստ Լավքրաֆտը օգտագործում է Ռենդոլֆ Քարթերին։


== Ոգեշնչություն ==
Պատմությունը գրելու համար մեծ ազդեցություն է ունեցել Լավքրաֆտի այցելությունը Ֆոսթեր, որտեղ բնակվում էին մայրական կողմից նախնիները։ Բինիջ Կորի կերպարը առաջացել է Էմմա Կորի Ֆիլիփս, որը Լավքրաֆտի բարեկամներից մեկն է և Բենիջի Փլեյսի՝ ֆերմերի անունների միաձուլումից․ այդ ֆերմերն ապրում էր նրանց տան դիմաց։


== Քննադատություն ==
Weird Tales պարբերականի խմբագիր Ֆարնսվոտ Ռայթը սկզբում մերժեց պատմությունը, երբ հեղինակն այն խմբագրություն բերեց 1927 թվականի կեսերին։ Սակայն մի տարի անց Weird Tales խմբագիր Ֆարնսվոտ Ռայթը խնդրեց կարդալ պատմությունը և տպագրեց այն։ Շուտով ամսագրի խմբագիրը հայտնեց Լագքրատին, որ կարդացողները չհավանեցին «Արծաթե բանալին» պատմվածքը։


== Արտաքին հղումներ ==
S. T. Joshi and David Schultz, An H. P. Lovecraft Encyclopedia.


== Ծանոթագրություններ ==
Կապեստրանո

Կապեստրանո (իտալերեն՝ Capestrano), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 316 մարդ (2008 թվականի տվյալներով)։ Խտությունը՝ 9 մարդ/կմ²։ Տարածքը՝ 33 կմ²։ Էլեկտրոնային փոստ՝ 67020։ Հեռախոսային կոդ՝ 0864։
Բնակավայրի հովանավորն է սուրբ Հովհաննես Կապիստրանոն։ Բնակավայրի տոնը նշվում է հոկտեմբերի 23-ին։


== Արտաքին հղումներ ==
Բնակավայրի Պաշտոնական կայք (իտալ.)


== Ծանոթագրություններ ==
Մարքթռեդվից

Մարքթռեդվից (գերմ.՝ Marktredwitz), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 17253 մարդ (ըստ 2010 թվականի դեկտեմբերի 31-ի)։ Տարածքը կազմում է 49.52 կմ²։ Պաշտոնական կոդ՝ 09 4 79 136։
Մարքթռեդվիցը բաժանված է 27 շրջանների.


== Համայնքները ==


== Քույր քաղաքներ ==
 Ֆրանսիա
 Ավստրիա
 Իտալիա
 Նիդերլանդներ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Սպայկ և Տայկ (մուլտսերիալ)

«Սպայկ և Տայկ» (անգլ.՝ Spike and Tyke), մուլտսերիալ, որն ստեղծել են Վիլյամ Հաննան և Ջոզեֆ Բարբերան Metro-Goldwyn-Mayer կինոստուդիայում 1957 թվականին։ Վերաբերում է «Թոմ և Ջերի» հայտնի մուլտսերիալին, սակայն այստեղ գլխավոր հերոսների դերերում հանդես են գալիս Սպայկ շունը և նրա որդի Տայկը։ Հենց Թոմը և Ջերին այս մուլտսերիալում հանդես չեն գալիս։
Մուլտսերիալը բաղկացած է ընդամենը երկու մասից՝ «Give and Tyke» («Տալիս են՝ վերցրու, խփում են՝ փախիր») և «Scat Cats» («Միշտ զգոն»)։ Մասերը ստեղծվել են 1956 թվականին և թողարկվել էկրան մեկ տարի անց։ Մուլտսերիալի հետագա աշխատանքներին խանգարել է այն, որ 1957 թվականին MGM մուլտիպլիկացիոն ստուդիայի փակվել է։


== Մուլտսերիալի սյուժե ==
Երկու մասերի վերջում էլ Սպայկը շոյում է Տայկին և ասում. «Այո՛, սա իմ որդին է»։


=== Տալիս են՝ վերցրու, խփում են՝ փախիր ===
Դեղին գույնի փողոցայի շունը հոդված է նկատում թերթում, որտեղ ասվում է, որ առանց վզակապի բոլոր շները, եթե չգրանցվեն, կբռնվեն։ Հենց այդ պահին շանը տեսնում է թափառական շների որսորդը։ Սկսվում է հետապնդումը։ Շունը նկատում է Սպայկի վզակապը, բայց այն հանել չի կարող։ Այդ ժամանակ շունը վերցնում է քնած Տայկի վզակապը։ Բայց Սպայկը նկատում է դա։ Նա հետապնդում էր շանը, իսկ այդ ժամանակ Տայկը հեռանում է բակից։ Նրան այդ պահին բռնում է թափառական շների որսորդը, բայց Սպայկը փրկում է որդուն և նրան է հագցնում իր վզակապը։
Հետապնդումից հետո որսորդը բռնում է առանց վզակապի Տայկին և արդեն պատրաստ է լինում նստեցնել ավտոմեքենա, բայց Սպայկը որդուն է հագցնում է վզակապը և ասում, որ նրա փոխարեն ինքը կգնա։ Դրանից փողոցային շունը տխրում է, և նա խաբում է թափառական շների որսորդին՝ նրանից խլելով ավտոմեքենան։ Արդեն վզակապերով Սպայկը և Տայկը գնում են դեպի բակ, հանգստանում։


=== Միշտ զգոն ===
Սպայկի և Տայկի տերն ասում է (որը հանդիսանում է նաև Թոմի տերը), որ պետք է հսկեն տունը։ Երբ տերերը գնում են, երեք կատուներ տարբեր ձևով փորձում են տուն մտնել։ Նրանք Բուտչի՝ Թոմի փոխարեն տանն ապրող կատվի ընկերներն էին։ Բայց Սպայկը և Տայկը չեն թողնում, որ նրանք անեն դա։


== Ծանոթագրություններ ==


== Արտաքին հղումներ ==
VHS 1-ին մաս
VHS 2-րդ մաս
Ձուլիանո

Ձուլիանո  (իտալերեն՝ Zugliano), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 6372 մարդ, բնակչության խտություն՝ 470 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 36030։ Հեռախոսային կոդ՝ 0445։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Բերսթայմ

Բերսթայմ (ֆր.՝ Berstheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 386 մարդ, բնակչության խտությունը` 124.92 մարդ/կմ²։ Բնակավայրը զբաղեցնում է 3.09 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 24 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 292 աշխատունակ (15-64 տարեկան) բնակիչ, որոնցից ակտիվ էին 234-ը, իսկ ոչ ակտիվները` 58։ Ակտիվության ցուցանիշը կազմում է 80,1 %։ 234 աշխատունակ մարդկանցից աշխատել է 219 անձ (113 տղամարդ և 106 կին)։ Գործազուրկ են եղել 15 անձ (9 տղամարդ և 6 կին)։ 58 անաշխատունակներից 25-ը եղել են աշակերտներ կամ ուսանողներ, 28-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օննիկ Դալաքյան

Օննիկ Առուստամի Դալաքյան (1926, Գետիկ, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ), հայ քանդակագործ։


== Կենսագրություն ==
Հայ քանդակագործ Օննիկ Դալաքյանը ծնվել է 1926 թվականին, Նոր-Բաշքենդում։ 1952 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1959 թվականին՝ Երևանի գեղարվեստա-թատերական ինստիտուտը։


== Ծանոթագրություններ ==
Ավգուստ Օտտո Ֆյոպպլ

Ավգուստ Օտտո Ֆյոպպլ (գերմաներեն.՝ August Otto Föppl, հունվարի 25, 1854(1854-01-25)[…], Groß-Umstadt, Դարմշտադտ Դիբուրգ, Դարմշտադտի վարչական շրջան, Հեսսեն, Գերմանիա - հոկտեմբերի 12, 1924(1924-10-12) կամ օգոստոսի 12, 1924(1924-08-12), Ammerland, Գերմանիա ), գերմանացի գիտնական մեխանիկայի ոլորտում։


== Կենսագրություն ==
Ծնվել է բժշկի ընտանիքում։ Ավարտել է Դարմշտադտի վարժարանը։
1869 թվականից սովորել է Դարմշտադտի պոլիտեխնիկական ինստիտուտում, ապա Շտուտգարտի պոլիտեխնիկական ինստիտուտում, որտեղ նա լսել է Կ.Օ. Մորայի դասախոսությունները։
Աշխատել է որպես ինժեներ, ուսուցիչ, 1894 թվականից մինչև 1921 թվականը եղել է Մյունխենի բարձրագույն տեխնիկական դպրոցի պրոֆեսոր (այժմ՝ Մյունխենի տեխնիկական համալսարան), 1921 թվականից՝ վաստակավոր պրոֆեսոր։
Նախագծել է Լայպցիգի շուկայի շենքը։


== Գիտական հետաքրքրություններ ==
Կառուցվածքային մեխանիկայի ոլորտում զգալի ներդրում է ունեցել տարածական ֆերմաների, մասնավորապես՝ ցանցավոր կառուցվածքների տեսության մեջ։ Նա ուսումնասիրել է սթրեսի համակենտրոնացման երևույթը և մշակել է կոր բարերի ճկման տեսությունը։ Էլաստիկ թիթեղների մեծ շեղման համար հավասարումը կոչվում է Ֆյոպպլի հավասարում` Կարմանի ֆոն։
Նա ստեղծել է գիտական ​​դպրոց, նրա սաներն էին՝ Լյուդվիգ Ֆյոպպլը, Թեոդոր ֆոն Կարմանը, Լյուդվիգ Պրանդթլը, Ստեփան Տիմոշենկոն։
1894 թվականին նա հրատարակել է գիրք՝ Մաքսվելի էլեկտրականության տեսության ներածություն (գերմաներեն՝ Einführung in die Maxwellsche Theorie der Elektrizität (Leipzig 1894)), որի ընթերցումը որոշ ազդեցություն է ունեցել Այնշտայնի առաջին գործերում` հարաբերականության հատուկ տեսության վրա։


== Ընտանիք ==
Ամուսնությունից ունեցել է երկու դուստր՝ Գերտրուդը և Էլզան, և երկու որդի՝ Օտտոն և Լյուդվիգը։
Ֆյոպպլի լավագույն աշակերտներից մեկը՝ Պրանդտը, դառնալով 34 տարեկան, որոշեց, որ ժամանակն է ամուսնանալու։ Նա դիմել է իր գիտական ղեկավարին՝ Օգոստոս Ֆյոպպլին, խնդրելով իր դստեր ձեռքը ու սիրտը։ Սակայն նա մոռացավ ճշտել, թե դուստրերից որի՞ մասին է խոսքը։ Ֆյոպպլը և նրա կինը՝ Էմիլիան, իրենք են որոշում կայացրել և նրա փոխարեն տվել են իրենց ավագ դստերը՝ Գերտրուդային։ Ամուսնությունը երջանիկ էր, երկար ու ամուր։ Ֆյոպպպլի երկրորդ փեսան Հանս Թոման է՝ գերմանացի հայտնի նկարիչ և գծանկարիչ։


== Հիշողություն ==
2002 թվականին Մյունխենի տեխնիկական համալսարանում ստեղծվել է Ֆյոպպլի անվան մեդալ։


== Ծանոթագրություններ ==
Դամալախարաբա

Դամալախարաբա (վրաց.՝ თაზახარაბა - Թազախարաբա), հայաբնակ գյուղ Վրաստանի Քվեմո Քարթլիի մարզի Ծալկայի շրջանում, Ծալկայից 20 կմ հյուսիս։ Գտնվում է Թրիալեթի լեռնաշղթայի հարավային լանջին, ծովի մակարդակից 1818 մ բարձրության վրա։


== Բնակչություն և տնտեսություն ==
Համաձայն 2002 թվականի տվյալների, գյուղն ուներ 137 բնակիչ, հիմնականում հայեր, իսկ 2014 թվականին գյուղում արդեն ապրում էր 47 մարդ, ովքեր զբաղվում էին հացահատիկային բույսերի և կարտոֆիլի մշակությամբ, ինչպես նաև անասնապահությամբ։ Գյուղն ուներ տարրական դպրոց։


== Անվանումը ==
Դամալա, վրացերենից թարգմանաբար նշանակում է «թաքնված», իսկ` խարաբա բառը թուրքերենից թարգմանվում է որպես «քանդված»։


== Ծանոթագրություններ ==
Նատալի Գրանտ

Նատալի Գրանտ (անգլ.՝ Natalie Grant, դեկտեմբերի 21, 1971(1971-12-21), Սիեթլ, Վաշինգտոն, ԱՄՆ), ամերիկացի երգչուհի, երգերի հեղինակ և դերասանուհի։


== Կենսագրություն ==
Նատալի Գրանտը ծնվել է 1971 թվականի դեկտեմբերի 21-ին Սիեթլում, Վաշինգտոն նահանգում։
Նատալին ավարտել ՝ «Northwest University» համալսարանը ուսուցչի մասնագիտությամբ։


== Կարիերա ==
Նատալին իր երաժշտական կարիերան սկսել է 1999 թվականին և նույն թվականին թողարկել է «Natalie Grant» ստուդիական ալբոմը։ Հետո Գրանտը թողարկել է ևս 7 ալբոմ՝

2001: Stronger
2003: Deeper Life
2005: Awaken
2005: Believe
2008: Relentless
2010: Love Revolution
2013: Hurricane.Նատալին ինքն է գրում իր երգերի մեծամասնությունը։
2004 թվականին Նատալին ձայնավորեց Քեյթի կերպարը «Ռոուչ մոտեցում. չկարոտել» ֆիլմում, իսկ 2011 թվականին նա խաղաց Այլին Քոնորսի դերը «Որոշում» ֆիլմում։


== Անձնական կյանքը ==
1999 թվականի օգոստոսի 27-ից Նատալին ամուսնացած է պրոդյուսեր Բերնի Հերմսի հետ։ Ամուսինները երեք դուստր ունեն. զույգեր Գրեյս Անա Հերմսը և Իզաբելլա Բոել Հերմսը, ովքեր ծնվել են 2007 թվականի փետրվարի 16-ին և Սեյդի Ռոուզ Հերմսը՝ 2010 թվականի դեկտեմբերի 17-ին։


== Ծանոթագրություններ ==


== Արտաքին հղումներ ==
Նատալի Գրանտ (անգլ.) Internet Movie Database կայքում
Սախնովշչինա (այլ կիրառումներ)

Սախնովշչինա, կարող է վերաբերել՝

Սախնովշչինա - գյուղ, Ուկրաինայի Պոլտավայի մարզի Մաշևկայի շրջանում
Սախնովշչինա - քաղաքատիպ ավան, Ուկրաինայի Խարկովի մարզի Սախնովշչինսկի շրջանում
Միխայիլ Լևիդով

Միխայիլ Յուլևիչ Լևիդով (իրական ազգանունը՝ Լևիտ, փետրվարի 24, 1891(1891-02-24), Մոսկվա, Ռուսական կայսրություն - մայիսի 5, 1942(1942-05-05)), ռուս սովետական գրող, դրամատուրգ և լրագրող։


== Կենսագրություն ==
1907 թվականին ավարտել է գիմնազիա Բաքվում, 1911 թվականին՝ Խարկովի համալսարանի իրավաբանական ֆակուլտետը։
Տպագրվել է 1914 թվականից, այդ թվում նաև Գորկու «Տարեգրքում»։
Հոկտեմբերյան հեղափոխության առաջին օրերից սկսած՝ աշխատել է սովետական մամուլում։ 1918-1920 թվականներին ղեկավարել է  Ռուսական հեռագրային գործակալության արտասահմանյան բաժինը և Արտաքին գործերի ժողովրդական կոմիսարիատի տպագրության բաժինը։ Որպես թղթակից բազմիցս մեկնել է արտասահման (Ռևել, Լոնդոն, Հաագա, Բեռլին)։ Տպագրել է քաղաքական ֆելիետոններ «Պրավդա», «Տրուդ», «Ռաբոչայա Գազետա», «Լենինգրադսկայա պրավդա» թերթերում, հրապարակել է հոդվածներ մշակույթի, գրականության և թատրոնի մասին, դասավանդել է գրականություն լրագրության առաջին ինստիտուտում։ Համագործակցել է «ԼԵՖ» (Արվեստի ձախ ճակատը) ամսագրի հետ։ Նա հայտնի է նաև իր սրամտությամբ, ինչի պատճառով կոչվել է «Խորհրդային Բերնարդ Շոու»։
1941 թվականի հունիսին ձերբակալվել է՝ «Բրիտանիայի օգտին լրտեսության համար»։ Գնդակահարվել է 1942 թվականի մայիսի 5-ին, արդարացվել է հետմահու։


== Ընտանիք ==
Կինը՝ Բելլա Վլադիմիրովնա Մինց (1890—?), ծնունդով Վիտեբսկից, բժշկուհի։ Նրա քույրը՝ Դինա Վլադիմիրովնա Մինցը, ամուսնացած էր դրամատուրգ Անդրեյ Պետրովիչ Նավրոզովի հետ (Սեմյոնով, 1899-1941), նրանց տղան՝ գրող և թարգմանիչ  Լև Նավրոզովն էր (ծնվել է 1928 թվականին), թոռը՝ բլոգեր Անդրեյ Նավրոզով։ Նրա զարմուհին՝ Տատյանա Մարկովա Ռիբակովան (1928-2008), ամուսնացած էր (հաջորդաբար) պոետ Եվգենի Վինոկուրովի և Անատոլի Ռիբակովի հետ։
Դուստրը՝ Մայա Մախայլովնա Լևիդովա (1921-2012), նկարչուհի, նկարչության ուսուցիչ-մեթոդաբան։
Թոռը՝ նկարիչ Միքայել Օդնորալով։


== Կոմպոզիցիա ==
Մանրուքների դիկտատուրա, 1923 թվական
Ամեն ինչ Անգլիայի մասին (1924 թվական)
Ռուսաստանին դաշնակցային միջամտության պատմության մասին, 1925 թվական, 6000 օրինակ։
Հոկտեմբերի հռետորները, Խարկով, 1925 թվական
Աշխարհի ամենագլխավոր պետությունները (1925 թվական)
Ո՞ւմ ձեռքն է (սպանություն Նետտեում), Գիզ, 1926 թվական
Հայացք դեպի արևմուտք, 1927 թվական
Պարզ ճշմարտություններ, 1927 թվական
Путешествие в некоторые отдалённые страны, мысли и чувства Джонатана Свифта, сначала исследователя, а потом воина в нескольких сражениях М., Советский писатель,1939. — 402 с., тир. 10 000 экз. Переиздания — 1964, 1986 г. 2008 г. (издательство Вагриус)
Ինչպես է հայտնվել գիրքը, 1940 թվական


=== Պիեսներ ===
Հավասարների դավադրությունը (1927 թվական)՝ արգելվել է Քաղբյուրոյի որոշմամբ,
Մարդը մահացավ, 1929 թվական,
Աերոպլանը քաղաքի վրա, 1934 թվական,
Հոբելյարներ, 1937 թվական,
Զգուշավոր մարդը, 1939 թվական։


== Ֆիլմագրություն ==


=== Սցենարիստ ===
1924 թվական՝ Ձեռքերդ հեռու
1931 թվական՝ Երկու ճանապարհ


== Ծանոթագրություններ ==


== Արտաքին հղումներ ==
В. Стейниц Archived 2020-07-03 at the Wayback Machine. (Ստուգված է 14 Հոկտեմբերի 2011)
М. Левидов (Ստուգված է 14 Հոկտեմբերի 2011)
Ջոնս շրջան (Տեխաս)

Անվան այլ կիրառումների համար տե՛ս՝ Ջոնս շրջան (այլ կիրառումներ)Ջոնս շրջան (անգլ.՝ Jones County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.411 կմ² է, բնակչությունը՝ 20.785 մարդ (2000 թ. տվյալներով)։ Շրջկենտրոնն է Անսոն բնակավայրը։ Կազմավորվել է 1854 թ.։
Կոլոնի

Կոլոնի, (հուն․՝ Κολώνη) գյուղ Կիպրոսի Հանրապետության Պաֆոսի շրջանում։ Ըստ 2001 թվականի տվյալների բնակչությունը կազմում է 254 մարդ։ Տեղակայված է Պաֆոս քաղաքից 5 կմ դեպի արևելք։


== Ծանոթագրություններ ==


== Աղբյուրներ ==
Koloni, Cyprus (անգլ.)
Ինքնանկար (Իսաբեկյան)

«Ինքնանկար»,  ՀԽՍՀ ժողովրդական նկարիչ Էդուարդ Իսաբեկյանի տարբեր տարիների ստեղծած ինքնանկարներ, որոնք բնութագրում են Իսաբեկյանին։

«Ինքնանկար, 1939»,  նկարչի դիմանկար-ստեղծագործություններից ամենավաղ պահպանված օրինակն է։ Տարիքային առանձնահատկությանը համապատասխան Իսաբեկյանը դիտողին է նայում վեհ, առնական կեցվածքով, գեղեցիկ արտաքինի (դիմագծերի, գլխի, պարանոցի) ներքին արտիստականության ու ինքնաճանաչողության ձգտման խորությամբ։ 
Այն զուսպ է տրամադրությամբ, ինքնամփոփ, իսկ խոշոր աչքերի թանձր սևությունն ու հոնքաճակատի լարված կնճռափոսն ընդգծում են բարդ ու կամային խառնվածքը, հզորությունը։

«Ինքնանկար, 1944»,  1944 թվականի «Ինքնանկարում» նկարչի երիտասարդ կեցվածքը լի է ներքին անհանգստությամբ. մտածող հայացքը կարծես դուրս է ստեղծագործման ընթացքի համաչափ ռիթմից։ Ազատ պարանոցը բոլորում է սպիտակ վերնաշապկի օձիքը, որի երկու ծայրերն ամուր կապված են փողկապով։ Այս արտիստական ատրիբուտը առաջին և միակ անգամն է, որ կիրառում է նկարիչն իր ինքնանկարների շարքում։

«Ինքնանկար, 1965», ինքնադիմանկարը ներկայացված է դեկորատիվ, գունագեղ բնապատկերի ֆոնին։ Նկարիչն իրեն պատկերել է ստեղծագործական աշխատանքը խոհերով ընդհատած պահին, պատկերակալի դիմաց, մարմնի բարդ՝ իրանի կիսաֆիգուր, դեմքի երեք քառորդ դիրքով, հուժկու դաստակները թիկունքից իրար հակած։ Կերպարն ու բնապատկերն ունեն և՛ գունային, և՛ գաղափարային համադրում։ Հեղինակն իրեն տեսնում է որպես իր հայրենիքի լեռների ուժն ու ամրությունը կրող հարազատ զավակ, իսկ նկարչի՝ իր ստեղծագործ բնույթը համեմատում ժողովրդի հոգևոր արժեքների՝ այս դեպքում Տաթևի վանքի պատկերի հետ։

«Ինքնանկար, 1974», 1970-ականների դիմանկարներից աչքի է ընկնում 1974 թվականի «Ինքնանկարը»։ «Ինքնանկարն» առաջադրում է արվեստագետ-նկարչի ստեղծագործման պահը` կանգնած կտավի առջև, վրձինը ձեռքին։ Երևակայական ճարտարապետական ձևերի ծավալների, կիսակամարների կոր կրկնակի ռիթմը, կանացի ֆիգուրների ուրվապատկերների միասնականությունը, երկնքի բաց կապույտ գունաբծերի համադրմամբ յուրահատուկ խորություն են հաղորդում կտավին, նպաստում բանաստեղծական մթնոլորտին, ստեղծագործական ընթացքին, ընկալվում իբրև արվեստագետի ապրելակերպ և ընդգծում արվեստագետի ստեղծագործ ոգին։ Նկարիչը «աշխատանքն» ընկալում է իբրև կեցություն։

«Ինքնանկար, 1994», ժանրի կամերային ստեղծագործություններից վերջինն աչքի է ընկնում գունաբծային էքսպրեսիայով։
Նկարիչ-արվեստագետը աչքերի բարի արտահայտությամբ նայում է դիտողին։ Մազերի, բեղերի բաց կապույտը համահունչ է գունային ակտիվ լրացումներին` կարմրադեղին, կապույտ արտաքին վրձնագծերին։ Կտավը կարծես նկարչի ներքին հախուռնության, էներգիայի գեղանկարչական պատկերայնության համարժեքն է, հուզական պոռթկման գունա-ֆակտուրային դրսևորումը։
Ինքնանկարը յուրահատուկ է, իբրև Էդուարդ Իսաբեկյանի գեղանկարչության ստեղծագործական վերջին փուլի օրինակներից մեկը, արվեստագետի անսահման կենսունակության, արարելու բնածին պահանջի կանչով։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Օզուրգեթ (Օզուրգեթի շրջան)

Անվան այլ կիրառումների համար տե՛ս՝ Օզուրգեթ (այլ կիրառումներ)Օզուրգեթ (վրաց.՝ ოზურგეთი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Օզուրգեթից հեռու է 2 կմ։


== Անվանում ==
1930-ական թվականներին գյուղը կոչվել է Մախարաձե՝ ի պատիվ Ֆիլիպ Մախարաձեի։ 1989 թվականին գյուղը կոչվեց Օզուրգեթ։ Գյուղի կենտրոնում է գտնվում մշակույթի տունը, որի առջև եղել է Ստալինի հուշարձանը։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 1388 մարդ։ Բնակչության 99,1% -ը վրացիներ են, կան նաև հայեր:։
Այս գյուղում է ծնվել վրացի հասարակական գործիչ Մաքսիմ Շարաձեն։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Պատկերասրահ ==

		


== Ծանոթագրություններ ==
Բատլեր շրջան (այլ կիրառումներ)

Բատլեր շրջան, կարող է վերաբերել՝

Բատլեր շրջան - ԱՄՆ Ալաբամա նահանգի շրջաններից մեկը
Բատլեր շրջան - ԱՄՆ Այովա նահանգի 99 վարչական միավորներից մեկը
Բատլեր շրջան - ԱՄՆ Կանզաս նահանգի 105 վարչական միավորներից մեկը
Բատլեր շրջան - ԱՄՆ Միսսուրի նահանգի 114 վարչական միավորներից մեկը
Բատլեր շրջան - ԱՄՆ Նեբրասկա նահանգի 93 վարչական միավորներից մեկը
Բատլեր շրջան - ԱՄՆ Փենսիլվանիա նահանգի 67 վարչական միավորներից մեկը
Ժողովածու (485)

Ժողովածու (485), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 485 թվի տակ։ Ձեռագիրը գրվել է 14-րդ դարում Գրիգոր գրիչի կողմից, ենթադրաբար Թադեի վանքում։ Ստացողը եղել է Պարոնտեր Ներսեսը։ Գրված է թղթի վրա, որը ունի 22.5×15.6 չափս։ Ձեռագիրը կազմված է261 թերթից։ Գրված է երկսյուն, բոլորգրով։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Հիշատակարաններ՝ 27ա։


== Բովանդակություն ==
Մխ. Գօշի Դատաստանագիրք։
Օրէնք յաղթող թագաւորաց։
Համառօտ ժողովումն օրինաց։
Ես նչեցւոյ Թուղթ առ Մատթէոս։
Յովհ. Տարբերունւոյ Ոտանաւոր։
Գր. Նարեկացւոյ Աղօթք։
Հարցումն երիտասարդի և պատասխանի Մակարայ։


== Ծանոթագրություններ ==
Աբրաջ ալ-Բեյթ

Աբրաջ ալ-Բեյթ (արաբ․՝ أبراج البيت‎‎), բարձրահարկ շենքերի համալիր՝ կառուցված Մեքքայում, Սաուդյան Արաբիա։ Սա ամենամեծ կառույցն է աշխարհում, ըստ զանգվածի, ինչպես նաև ամենաբարձր շենքն է Սաուդյան Արաբիայում։ Աշխարհում 3-րդն է Բուրջ Խալիֆայից և Շանհայի աշտարակից հետո։ Բուրջ Խալիֆայի հետ միասին գերազանցում է մուսուլմանների Պետրոնաս աշտարակներին, որոնք 1998-2003 թվականներին կրում էին աշխարհի ամենաբարձր շենքերի տիտղոսը։ Աշխարհում ամենաբարձր հյուրանոցն է։ Զբաղեցնում է երրորդ հորիզոնականը աշխարհի խոշորագույն շենքերի ցանկում։


== Առանձնահատկություն ==
Աբրաջ ալ-Բեյթ աշտարակներն ամենաուշագրավ կառույցներն են Մեքքայում, շնորհիվ իրենց տեղադրության։ Գտնվում ԵՆ Ալ-Խարամ մզկիթից դեմ դիմաց։ Վերջինիս բակում գտնվում է Կաաբան՝ որը հանդիսանում իսլամի գլխավոր սրբատեղին։ Համալիրի մենաբարձր աշտարակր, որը ծառայում է որպես հյուրանոց, նախատեսված է բնակարանով ապահովելու համար ավելի քան 5 միլիոնից 100 հազար զբոսաշրջիկների, ովքեր ամեն տարի այցելում են Մեքքա։
Աշտարակ Աբրաջ ալ-Բեյթը ունի չորս հարկանի առևտրի կենտրոն և մեքենաների կայանատեղի՝ նախատեսված ավելի քան 800 ավտոմեքենայի համար։ Բնակելի աշտարակներում գտնվում են բնակարաններ քաղաքի բնակիչների համար, 2 ուղղաթիռների կայանատեղի և կոնվերանս ծառայությունների կենտրոն, որը սպսարկում է գործարար ճանապարհորդների։
Ամենաբարձր՝ Թագավորական աշտարակի վերևում տեղադրված է հսկայական ժամացույց 43 մետր տրամագծով (ժամացույցի սլաքի երկարությունը կազմում է 17 մետր, րոպեինը՝ 22), որը գտնվում է գետնից 400 մետր բարձրության վրա։ 4 թվատախտակ տեղադրված է 4 կողմերում, դրանք տեսանելի են քաղաքի ցանկացած վայրից։ Այն ամենամեծ և ամենաբարձր ժամացույցն է աշխարհում։ Արտաքին տեսքից հիշեցնում է Լոնդոնի Բիգ Բենը (սակայն 6 անգամ ավելի բարձր)։
Ամենաբարձր երկնաքերը՝ «Թագավորական ժամացույցի աշտարակ» հյուրանոցն ունի 601 մետր բարձրություն։ Շենքի շինարարությունն ավարտվել է 2012 թվականին։ Աշտարակներն անվանվել են իսլամական պատմության տարբեր մարդկանց ու վայրերի անուններով։


== Կիսալուսին ==
Աշտարակի 45 մետրանոց գագաթը ժամացույցները միացնում է ոսկեզօծ կիսալուսնով։ Գագաթի վրա ութ շարքով տեղադրվել են 160 հզոր բարձրախոսներ, որպեսզի տարածվի աղոթքի ձայնը տարածել ավելի քան 7 կիլոմետր։ Այդ ձայնը հասանելի է Մեքքայի բոլոր բնակիչներին։ Նորարարական լուսավորության համակարգը ներառում է 44 ազդանշանային լուսարձակներ, 21000 ջրամեկուսացման լույսեր և 2.2 միլիոն լուսային դիոդներ։
Կիսալուսինը ամենամեծ շենքն է, որը երբևէ կառուցվել է։ Նրա դիզայնը չի պարունակում որևէ պողպատե սյուն կամ հենք։ Ներսում այն բաժանվում է մի քանի գրասենյակի, այդ թվում՝ աղոթքի փոքր սենյակ, որն ամենաբարձրն է աշխարհում։
Կիսալուսնի քաշը 107 տոննա է, տրամագիծը՝ 23 մետր։ Կիսալուսինը և դրա բազայի 1050 մ² տարածքը պատված է ոսկե խճանկարներով 1050 մ։


== Ծանոթագրություններ ==


== Արտաքին հղումներ ==
Makkah Royal Clock Tower Hotel on CTBUH Skyscraper Center
Abraj Al Bait Towers on Emporis
Hotel Tower entry on Emporis
SkyscraperPage.com: Makkah Royal Clock Tower Hotel
Reshaping Mecca—slide show, The New York Times
Specific data and project
List of Hotels in Saudi Arabia Archived 2017-08-10 at the Wayback Machine.
Ալեգազովո

Ալեգազովո (ռուս.՝ Алегазово, բաշկիրերեն՝ Әләгәҙ), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։


== Պատմություն ==
Ալեգազովցիների Շեզերեն պատմում է, որ իրենց նախնիները եկել են Կամայի վրա գտնվող բուլղարական կալվածքներից։ Հայտնի է հիմնադիր Բուլգար Կամայի անունը։ Քանի որ Կուշինսկի վոլոստը լցված է եղել եկվոր գյուղացիներով, այն բաժանվել է Բոլշեուստիկինսկի վոլոստի՝ Սաբանակովո (Սոբանգուլովո) կենտրոնով և Մալոկուշչինսկի վոլոստի՝ Ազիգուլովա գյուղի կենտրոնով (այժմ՝ Սվերդլովսկի մարզի Կրասնուֆիմսկի շրջանում)։


== Բնակչություն ==
Բնակչությունը 2009 թվականին կազմել է 1269 մարդ, 2010 թվականին գրանցված տվյալներով՝ 1341 մարդ։


== Ազգային կազմ ==
2002 թվականի մարդահամարի տվյալներով գերակշռող ազգություններն են թաթարները (44%), բաշկիրները (34%)։


== Աշխարհագրական դիրք ==
Ալեգազովոն գտնվում է Այ գետի ձախ ափին։
Հեռավորությունը մինչև՝

Շրջանի կենտրոն (Բոլշեուստիկինսկոյե)՝ 12 կմ,
Մոտակա երկաթուղային կայարան (Կրասնուֆիմսկ)՝ 118 կմ։


== Հայտնի մարդիկ ==
Նատալյա Վենեդիկտովնա Լիսովսկայա (ծնվել է 1962 թվականի հուլիսի 16-ին) - խորհրդային և ռուս հրաձիգ, օլիմպիական չեմպիոն և աշխարհի եռակի չեմպիոն, աշխարհի ներկայիս ռեկորդակիր 1987 թվականից (22,63 մ), ԽՍՀՄ սպորտի վաստակավոր վարպետ (1984):


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեպնոյ Կուտ (Կաշարսկի շրջան)

Ստեպնոյ Կուտ (ռուս.՝ Степной Кут), ավան Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Սոիցյեռվե

Սոիցյեռվե (էստ․՝ Soitsjärve), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էդուարդ Ակոպով

Էդուարդ Տիգրանի Ակոպով (Հակոբով (Հակոբյան), հունիսի 24, 1945(1945-06-24), Բաքու, Ադրբեջանական ԽՍՀ, ԽՍՀՄ - հունվարի 31, 2022(2022-01-31), Լոս Անջելես, Կալիֆոռնիա, ԱՄՆ), հայազգի խորհրդային և ռուսական թատերական դրամատուրգ, սցենարիստ և գրող։ ԽՍՀՄ սցենարիստների միության (գիլդիա) առաջին նախագահն է, արդյունքում նաև Ռուսաստանի սցենարիստների միության առաջին նախագահը։


== Կենսագրություն ==
Էդուարդ Ակոպովը ծնվել է Բաքվում։ 1967 թվականին ավարտել է Ադրբեջանի նավթի և արդյունաբերության պետական համալսարանը։ Մի քանի տարի աշխատել է տարբեր գործարաններում, գիտահետազոտական ինստիտուտում` էլեկտրոնային տեխնիկայի և հաշվողական մեքենաների գծով ճարտարագետ։ Դեռ ուսանողական տարիներին սկսել է գրել պատմվածքներ, որոնք տպագրվում էին տեղական ամսագրերում։
1972 թվականին ավարտել է սցենարիստների և ռեժիսորների բարձրագույն դասընթացները, սովորել կինոդրամատուրգ Բուդիմիր Մետալնիկովի արվեստանոցում։ Նրա դիպլոմային աշխատանքը «Մարդն «Օլիմպոսից» (1974 թ.) կինոնկարի սցենարն էր։ Էդուարդ Ակոպովի սցենարով ստեղծվել են այնպիսի ֆիլմեր, ինչպիսիք են «Զինվորն ու փիղը» (1977 թ.), «Թթենի» (1979 թ.), «Դարձեք իմ ամուսինը» (1981 թ.), «Կիրակնօրյա հայրիկը» (1985 թ.), «Մարդը Կապուցինների ծառուղուց» (1987 թ.), «Ընկերը» (1987 թ.) և այլն։ Այդ ֆիլմերից շատերը մրցանակներ են շահել միջազգային տարբեր կինոփառատոներում` Ֆրանսիայում, Շվեդիայում, Շվեյցարիայում, Գերմանիայում և Ռուսաստանում։ Էդուարդ Ակոպովի պիեսները բեմադրվել են զանազան թատրոնների բեմերում, այդ թվում նաև արտասահմանում։ Նրա արձակը տպագրվում է նաև այժմ։
Մահացել է 2022 թվականի հունվարի 31-ին Լոս Անջելեսում։


== Ֆիլմագրություն ==


== Ծանոթագրություններ ==
Դարչնագույն առվակային գնայուկ

Դարչնագույն առվակային գնայուկ (լատ.՝ Trechus infuscatus), գնայուկ բզեզների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
3,5 մմ մարմնի երկարությամբ, չափավոր ձգված թույլ ուռուցիկ մարմով մանր բզեզ է, որի մարմինը կարմրադարչնագույն է, առաջնակուրծքը սովորաբար ավելի բաց է գունավորված քան գլուխը և վերնաթևերը։


== Տարածվածություն ==
Հայաստանի էնդեմիկ է։ Տարածված է Արագած լեռան հարավային լանջի Քարի լճի շրջակայքում։


== Էկոլոգիա ==
Ապրում է ալպյան մարգագետիններում, ծովի մակարդակից 2900-3000 մ բարձրություններում, հանդիպում են քարերի տակ՝ հուլիսի վերջին, օգոստոսին։


== Պահպանություն ==
Թվաքանակը և դրա փոփոխության միտումները կայուն ոչ բարձր են։
Վտանգման հիմնական գործոններից է համարվում անասունների գերարածեցման հետևանքով ալպյան մարգագետինների դեգրադացումը։
Հանդիպում է «Արագածի ալպյան» արգելավայրի տարածքում։


== Ծանոթագրություններ ==
Աղջկա ամրոց

Արագածոտնի մարզի Աշտարակի տարածաշրջանի Կոշ (Կվաշ) գյուղից հյուսիս բլրի գագաթին գտնվում է մի ամրոց, որը կրում է Կոշ անունը, այն թվագրվում է 13-րդ դարով։ Ամրոցն ունի ուղղանկյուն, անկյուներով hատակագիծ, կառուցված է մաքուր տաշած տուֆի խոշոր քարերով, իսկ ստորին մասը՝ կոպտատաշ բազալտով։
Կոշ գյուղից հարավ խճուղու եզրին կանգուն է կարմիր տուֆից կերտված խաչքար-հուշարձան 1195 թվականին բարձրությունը 6,8 մ։ Ըստ արձանագրության՝ նվիրված է Արագածոտնի գավառը սելջուկյան թուրքերից ազատագրելուն։


== Պատկերասրահ ==

		
		
		
		


== Ծանոթագրություններ ==
Արտյուշկինո (այլ կիրառումներ)

Արտյուշկինո, կարող է վերաբերել՝

Արտյուշկինո - գյուղ Ռուսաստանի Ուլյանովսկի մարզի Սինգիլեևսկի շրջանի կազմում։
Արտյուշկինո - գյուղ Ռուսաստանի Վորոնեժի մարզի Աննինսկի շրջանի կազմում։
Գեոդեզիական գործիքներ

Գեոդեզիական գործիքներ, գեոդեզիական սարքեր, աստղագեոդեզիական և նիվելիրային ցանցերի, հատակագծային հանույթի, խոշոր ինժեներական կառույցների և ռադիոաստասդիտակային անտենաների կառուցման համար գծերի երկարությունը, անկյունները և վերազանցումը չափող մեխանիկական, օպտիկամեխանիկական, էլեկտրաօպտիկական և ռադիոէլեկտրոնային սարքեր են։ Գեոդեզիական գործիքներ նաև գեոդեզիական աշխատանքների ժամանակ աստղագիտական նշանակումների և մարկշեյդերային գործիքները։ Գծերի երկարության սովորական չափումների համար օգտագործվում են 20 կամ 50 մետր երկարությամբ պողպատյա ժապավեններ, ավելի ճշգրիտ չափումների ևամար՝ բազիսային սարքեր։ Օգտագործում են նաև դիտակների նաև համատեղված հեռաչափեր, էլեկտրաօպտիկական հեռաչափեր և ռադիոհեռաչափեր։ Գծերի ուղղության պարզագույն որոշումը կատարվում է բուսոլով։ Ուղղության և անկյունների չափման գործիքների նախատիպը հանդիսացել է դեռևս մեր թվարկությունից առաջ հնարված աստրոլաբը, որի հետագա զարգացումը բերել է հիմնական անկյունաչափային գործիքի՝ թեոդոլիտի ստեղծմանը։ Թեոդոլիտներին են հարում տախեոմետրավտոմատները և տախեոմետրկիսաավտոմատները, որոնք հնարավորություն են տալիս առանց հաշվարկումների, միայն ձողաքանոնի դիտումով որոշել հեռավորությունները և ձողաքանոնի տեղադրման վերազանցումը։ Նիվելիրացումը կատարվում է օպտիկամեխանիկական նիվելիրներով։ Չնայած հանույթի ժամանակակից մեթոդների զարգացմանը, օգտագործվում է նաև գրաֆիկական կամ մենզուլային համույթը։
Մոնլյո լա Գարդ (այլ կիրառումներ)

Մոնլյո լա Գարդ, կարող է վերաբերել՝

Մոնլյո լա Գարդ - համայնք Ֆրանսիայում
Մոնլյո լա Գարդ - Ֆրանսիայի կանտոն
Մել (Կալվադոսի գավառ)

Մել (ֆր.՝ Meulles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 399 մարդ, բնակչության խտությունը` 24.49 մարդ/կմ²։ Բնակավայրը զբաղեցնում է 16.29 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 60 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 237 աշխատունակ (15-64 տարեկան)  բնակիչ, որոնցից ակտիվ էին 171-ը, իսկ ոչ ակտիվները` 66։ Ակտիվության ցուցանիշը կազմում է 72,2 %։ 171 աշխատունակ մարդկանցից աշխատել է 149 անձ (79 տղամարդ և 70 կին)։ Գործազուրկ են եղել 22 անձ (12 տղամարդ և 10 կին)։ 66 անաշխատունակներից 17-ը եղել են աշակերտներ կամ ուսանողներ, 26-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (213801-213900)

Աստերոիդների ցանկ (213701-213800)  • Աստերոիդների ցանկ  • Աստերոիդների ցանկ (213901-214000)
 Աստերոիդների ցանկ (213701-213800)  • Աստերոիդների ցանկ  • Աստերոիդների ցանկ (213901-214000)
Բակլայան

Բակլայան, հայկական ազգանուն։


== Ազգանունը կրողներ ==
Արամ Բակլայան (1900-?), գրող։


== Տես նաև ==
Բակլաչյան
Բակլաջյան
Բակլազյան


== Ծանոթագրություններ ==
Հարսնաղբյուր

Հարսնաղբյուր, աղբյուր Հայաստանի Սյունիքի մարզում` Հարսնաջուր գետի ձախափնյակում։ Տեղակայված է Խնձորեսկ գյուղից 6 կմ հարավ-արևելք։


== Ծանոթագրություններ ==
Ռուբեն Խանազատ

Ռուբեն Խանազատ (Խան-Ազատ), իսկական անունը՝ Նշան Կարապետյան (1862, Երևան, Կովկասի փոխարքայություն, Ռուսական կայսրություն - 1929), հնչակյան կուսակցության հիմնադիրներից։


== Կենսագրություն ==
Բարձրագույն կրթությունը ստացել է Ժնևի համալսարանում՝ ավարտելով հասարակագիտության ֆակուլտետը։ Ժնևում Ավետիս Նազարբեկյանի և Մարո Նազարբեկյանի հետ 1887 թվականին հիմնել է «Հնչակ» թերթը, որի անունով էլ կոչվել է Հնչակյան կուսակցությունը։ Արևմտյան Հայաստանի ազատագրման գործով վերադարձել է Հայաստան, 1889 թվականին Տրապիզոնում ստեղծել «Հնչակյան կենտրոն»։ 1890 թվականին Կոստանդնուպոլսում ղեկավար մասնակցություն է ունեցել Գում-Գափուի ցույցի կազմակերպմանը։ 1905 թվականին՝ հնչակյան կուսակցության 4-րդ համագումարից որոշ ժամանակ անց, լքելով իր իսկ հիմնած կուսակցությունը՝ հեռացել է քաղաքական ասպարեզից։ Մահացել է 1929 թվականին Իրանում։


== Ստեղծագործական կյանքը ==
Խանազատն իր աշխատություններում պաշտպանել է մանր բուրժուական սոցիալիստական հայացքներ։ Գրել է հայ ժողովրդի պատմության վերաբերյալ դասագրքեր, կատարել թարգմանություններ (ֆրանսերեն և ռուսերեն)։ Հայտնի է իր «Իդեալիզմ, թե մատերիալիզմ», «Դաշնակցությունը և իր ղեկավարները», «Ինչ է սահմանադրությունը», «Ինչպես պետք է կազմել սահմանադրությունը» աշխատություններով։
Կարտագո (այլ կիրառումներ)

Կարտագո, կարող է վերաբերել՝

Կարտագո - քաղաք Կոստա Ռիկայի կենտրոնական հատվածում, համանուն նահանգի և կանտոնի վարչական կենտրոնը
Կարտագո - Կոստա Ռիկայի 7 նահանգներից մեկը
Բերեզդով

Բերեզդով (ուկրաիներեն՝ Берездів), գյուղ Ուկրաինայի Խմելնիցկիի մարզի Սլավուտայի շրջանում։ Հիմնադրվել է 1586 թվականին։
Չճշտված տվյալներով Բերեզդով գյուղում բնակվում էր 1 416 մարդ։ Բնակավայրը զբաղեցնում է 2,73 կմ² տարածք։ Բնակչության խտությունը կազմում էր 518,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լինտվարովկա

Լինտվարովկա (ուկրաիներեն՝ Линтварівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Լինտվարովկա գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)